Diari Oficial de la Generalitat Valenciana


Sumari del DOGV 7208, del 06-02-2014 (2014/909)

RESOLUCIÓ de 27 de gener de 2014, de la Presidència de l'Acadèmia Valenciana de la Llengua, per la qual es publica l'Acord de 24 de gener de 2014, del Ple de l'Acadèmia Valenciana de la Llengua, pel qual es convoquen ajudes al foment de l'ús del valencià en les emissores locals de ràdio, en les publicacions escrites d'investigació, de temàtica especialitzada o de caràcter local o comarcal, i en les publicacions informatives digitals en valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7208

Data del DOGV
:   06-02-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/909


Data del document
:   27-01-2014

Organisme emissor
:   Acadèmia Valenciana de la Llengua

Tipus de document
:   Resolució

Descriptors 

:   * ajuda pública

RESOLUCIÓ de 27 de gener de 2014, de la Presidència de l'Acadèmia Valenciana de la Llengua, per la qual es publica l'Acord de 24 de gener de 2014, del Ple de l'Acadèmia Valenciana de la Llengua, pel qual es convoquen ajudes al foment de l'ús del valencià en les emissores locals de ràdio, en les publicacions escrites d'investigació, de temàtica especialitzada o de caràcter local o comarcal, i en les publicacions informatives digitals en valencià.  
 [2014/909]  
Segons establix l'article 19.c de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:  
  
Acord de 24 de gener de 2014, del Ple de l'Acadèmia Valenciana de la Llengua, pel qual es convoquen ajudes al foment de l'ús del valencià en les emissores locals de ràdio, en les publicacions escrites d'investigació, de temàtica especialitzada o de caràcter local o comarcal, i en les publicacions informatives digitals en valencià.  
  
Entre les competències que la Llei 7/1998, de 16 de setembre, de Creació de l'Acadèmia Valenciana de la Llengua, atribuïx a esta institució de la Generalitat Valenciana, figura la de «vetlar per l'ús normal del valencià» (art. 7 de la llei). En este sentit, l'Acadèmia Valenciana de la Llengua (AVL) ha volgut afavorir des de la seua creació la presència i la difusió de la nostra llengua en tots els àmbits. En el 2005, l'AVL va encetar una línia destinada al «foment del valencià en els mitjans de comunicació». La convocatòria de 2005 es va centrar en les publicacions escrites de caràcter local o comarcal, o de temàtica especialitzada, i l'any 2006 es va ampliar també a l'àmbit de la radiodifusió. En les nou convocatòries realitzades s'ha obtingut una resposta excel·lent, i això ha animat l'Acadèmia Valenciana de la Llengua a mantindre estes ajudes al llarg dels anys. La convocatòria de 2013 amplià els beneficiaris a les empreses que editen publicacions informatives digitals en valencià, ja que en la societat actual estes publicacions s'han convertit en una de les principals formes de la comunicació escrita i, de fet, són moltes les que abans s'imprimien en paper i ara s'estan traslladant al suport digital. A la vista del resultat obtingut en este àmbit, es considera convenient mantindre la iniciativa i, a més a més, prosseguint en esta activitat de foment, la convocatòria per al 2014 vol, d'una banda, elevar el mínim exigit de contingut en valencià de les publicacions escrites i de les ràdios, i d'una altra, ampliar el seu abast a aquelles publicacions que, tot i tindre una periodicitat molt baixa, tanmateix incidixen directament en l'àrea de la investigació.  
  
Per a poder dur a terme estes iniciatives, els pressuposts de l'AVL per al 2014 habiliten dos línies de subvenció per un import de 44.000,00 euros i 10.000,00 euros.  
A fi de poder fer efectives estes ajudes, el Ple de l'AVL, en la sessió de 24 de gener de 2014,  
  
ACORDA  
  
Primer  
Convocar un concurs públic per a les ajudes al foment de l'ús del valencià en les emissores de ràdio, en les publicacions escrites d'investigació, de temàtica especialitzada o de caràcter local o comarcal, i en les publicacions informatives digitals en valencià, i aprovar les bases per les quals es regix esta convocatòria i els models de sol·licitud, que s'inclouen com a annexos I, II, III, IV i V d'este acord.  
  
Segon  
Les ajudes a les emissores locals de ràdio, a les publicacions escrites de temàtica especialitzada o de caràcter local o comarcal, així com a les publicacions informatives digitals tindran un import global màxim de 44.000,00 euros, que es pagaran a càrrec del Pressupost de la Generalitat Valenciana de l'any 2014, secció 17 «Acadèmia Valenciana de la Llengua», línia «Foment de l'ús del valencià en els mitjans de comunicació», codi T5413, del capítol IV, del programa 541.10, codi comptable 9524-3-49-69.  
Les ajudes a les publicacions escrites d'investigació tindran un import global màxim de 10.000,00 euros, que es pagaran a càrrec del Pressupost de la Generalitat Valenciana de l'any 2014, secció 17 «Acadèmia Valenciana de la Llengua», línia «Suport a les revistes d'investigació en i del valencià», codi T5424, del capítol IV, del programa 541.10, codi comptable 9417-1-83-43.  
  
DISPOSICIONS FINALS  
  
Primera  
Es delega en la Junta de Govern la facultat de concedir les ajudes, i s'autoritza la Presidència perquè dicte les resolucions necessàries per al desplegament i l'execució d'este acord.  
  
Segona  
Este acord entrarà en vigor l'endemà de la publicació en el Diari Oficial de la Comunitat Valenciana.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del Ple de l'AVL en el termini d'un mes comptador des de l'endemà de la publicació d'este acord.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'este acord.  
  
València, 27 de gener de 2014.- El president: Ramon Ferrer Navarro.  
  
  
ANNEX I  
Bases per a la concessió d'ajudes al foment de l'ús del valencià en les emissores locals de ràdio, en les publicacions escrites d'investigació, de temàtica especialitzada o de caràcter local o comarcal, i en les publicacions informatives digitals en valencià  
  
Article 1. Objecte i àmbit  
1. L'objecte del present acord és convocar un concurs públic per a la concessió d'ajudes destinades a facilitar la impressió i la distribució de publicacions, escrites en valencià, d'investigació, de temàtica especialitzada o de caràcter local o comarcal; a sufragar les despeses de personal corresponents a periodistes, locutors i col·laboradors per part d'emissores locals de ràdio que emeten en valencià; i a sufragar les despeses de personal corresponents a periodistes i col·laboradors per part d'empreses titulars de publicacions informatives digitals en valencià. S'entén per publicació informativa digital, a l'efecte d'esta convocatòria, la que s'edita en suport digital, amb continguts d'informació d'actualitat, majoritàriament propis, tractats segons les tècniques periodístiques i actualitzats freqüentment, que es difon íntegrament a través d'Internet en un lloc web i amb propòsit de duració indefinida.  
  
2. No són objecte d'esta convocatòria, pel que fa a les publicacions en paper, els butlletins d'informació municipal o comarcal editats per les institucions públiques ni els llibres de festes ni les publicacions d'obres literàries premiades o les publicacions monogràfiques, encara que tinguen caràcter periòdic o una aparició regular, llevat, en este últim cas, que estiguen dedicades a la investigació.  
No són objecte d'esta convocatòria, pel que fa a les publicacions digitals, les que tenen caràcter corporatiu, els butlletins digitals i, en general, totes aquelles que, pel seu objectiu o contingut, s'adrecen principalment als socis o membres d'un col·lectiu a través d'Internet. Tampoc ho són els blogs digitals ni les publicacions digitals que reproduïxen, principalment, el contingut d'una publicació prèviament existent en suport paper.  
3. El règim d'ajudes s'aplicarà tal com es determina en els articles següents.  
  
Article 2. Conceptes susceptibles d'ajuda i import màxim de les ajudes  
1. Els conceptes susceptibles d'ajudes són:  
a) Publicacions d'investigació. Les ajudes es destinaran a abonar les depeses d'impremta o de distribució de les publicacions d'investigació, escrites en valencià (exclosa la publicitat) almenys en un 60 per cent.  
  
b) Publicacions escrites de temàtica especialitzada o de caràcter local o comarcal. Les ajudes es destinaran a abonar les depeses d'impremta o de distribució de les publicacions de temàtica especialitzada o de caràcter local o comarcal, escrites en valencià (exclosa la publicitat) almenys en un 60 per cent.  
c) Emissores locals de ràdio. Les ajudes es destinaran a retribuir els periodistes, locutors i col·laboradors que estiguen contractats per les emissores que emeten en valencià almenys un 75 per cent de la programació.  
d) Publicacions informatives digitals. Les ajudes es destinaran a retribuir els periodistes i col·laboradors que estiguen contractats per les publicacions informatives digitals, escrites (exclosa la publicitat) íntegrament en valencià.  
2. El concepte susceptible d'ajuda assenyalat en l'apartat a) tindrà un import global màxim de 10.000 euros, corresponents a la línia de subvenció T5424, del capítol IV, programa 541.10, codi comptable 6989-6-91-40, del pressupost de l'Acadèmia Valenciana de la Llengua per a l'exercici de 2014. Els conceptes assenyalats en els apartats b), c), i d) tindran un import global màxim de 44.000 euros, corresponents a la línia de subvenció T5413, del capítol IV, del programa 541.10, codi comptable 5900-9-21-96, del pressupost de l'Acadèmia Valenciana de la Llengua per a l'exercici de 2014.  
  
Article 3. Beneficiaris de les ajudes  
Podran ser beneficiaris d'estes ajudes les persones físiques o jurídiques, incloses les comunitats de béns, que editen en paper publicacions d'investigació, de temàtica especialitzada o de caràcter local o comarcal, escrites en valencià, o que emeten en valencià per ràdio, d'acord amb les característiques que s'especifiquen en la present convocatòria.  
  
En el cas de les publicacions informatives digitals en valencià, podran ser beneficiàries les empreses privades o comunitats de béns que tenen com a activitat única, o entre altres, l'edició de publicacions informatives digitals, reconeguda en el seu objecte social i, si es tracta d'una persona física, la que establix el document d'alta en l'impost d'activitats econòmiques.  
No es pot sol·licitar ajuda per a una mateixa publicació simultàniament pels apartats de publicacions d'investigació i de publicacions escrites de temàtica especialitzada o de caràcter local o comarcal.  
  
Article 4. Requisits  
Per a poder ser beneficiaris d'estes ajudes, cal tindre els requisits següents.  
Per a les publicacions d'investigació:  
1. Respectar la normativa lingüística oficial.  
2. Estar inscrites en el depòsit legal.  
3. Tindre una extensió mínima de 60 pàgines.  
4. Editar en paper un mínim de 100 exemplars i haver declarat en la sol·licitud inequívocament el nombre d'exemplars de cada número de la publicació. La falta de precisió en el nombre dels exemplars que es preveu publicar en cada número comporta l'exclusió del procediment.  
  
5. Estar redactat en valencià almenys el 60 per cent del contingut de la publicació, excloses les insercions publicitàries. No se subvencionaran les publicacions amb doble versió en valencià i un altre idioma, encara que seran admesos els extractes del contingut.  
6. Publicar-ne, com a mínim, un número dins de l'exercici 2014.  
7. Ser una publicació d'investigació.  
Per a les publicacions escrites de temàtica especialitzada o de caràcter local o comarcal:  
1. Respectar la normativa lingüística oficial.  
2. Estar inscrites en el depòsit legal.  
3. Tindre una extensió mínima de 12 pàgines.  
4. Editar en paper un mínim de 100 exemplars i haver declarat en la sol·licitud inequívocament el nombre d'exemplars de cada número de la publicació. La falta de precisió en el nombre dels exemplars que es preveu publicar en cada número comporta l'exclusió del procediment.  
  
5. Estar redactat en valencià almenys el 60 per cent del contingut de la publicació, excloses les insercions publicitàries. No se subvencionaran les publicacions amb doble versió en valencià i un altre idioma, encara que seran admesos els extractes del contingut.  
6. Publicar-ne com a mínim dos números dins de l'exercici 2014. A este efecte, cal que cada número estiga singularitzat i es publique independentment. Es considerarà que la data que apareix en la portada de cada número és la data real en què s'ha publicat. En el model de sol·licitud s'han de declarar inequívocament els números de la publicació que es preveu realitzar durant el 2014. La falta de declaració o la imprecisió sobre els números que es preveu publicar comporta l'exclusió del procediment.  
7. Ser publicacions de temàtica especialitzada o de caràcter local o comarcal.  
Per a les emissores de ràdio:  
1. Respectar la normativa lingüística oficial.  
2. Estar en possessió de la concessió administrativa per a la gestió del servici públic de radiodifusió sonora en ones mètriques en modulació de freqüència.  
3. Ser una emissora local de qualsevol municipi de la Comunitat Valenciana.  
4. Emetre en valencià almenys un 75 per cent de la programació, excloses les falques publicitàries.  
Per a les publicacions informatives digitals:  
1. Respectar la normativa lingüística oficial.  
2. Tindre la residència fiscal en el territori de la Comunitat Valenciana.  
3. Estar redactat íntegrament i exclusivament en valencià el contingut de la publicació, excloses les insercions publicitàries. No se subvencionaran les publicacions amb doble versió en valencià i un altre idioma, encara que seran admesos els extractes del contingut.  
  
Article 5. Presentació de sol·licituds i termini  
1. Les sol·licituds per a obtindre les ajudes que regula la present convocatòria s'han de dirigir a l'Acadèmia Valenciana de la Llengua i s'han de presentar en el model normalitzat (que figura en els annexos II, III, IV i V) en el registre de l'Acadèmia, ubicat en el monestir de Sant Miquel dels Reis, avinguda de la Constitució, número 284 (CP 46079), de València, o s'han de tramitar per qualsevol de les formes que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
2. Les sol·licituds han d'anar acompanyades dels documents que s'indiquen a continuació:  
2.1. Publicacions d'investigació:  
a) El primer i l'últim número de la publicació editat l'any 2013 (llevat que siga una publicació de nova creació o que haja sigut subvencionada per l'AVL en el 2013).  
b) Les factures acreditatives dels gastos d'impressió o distribució de les publicacions de l'any 2013, on conste el nombre d'exemplars (llevat que siga una publicació de nova creació o que haja sigut subvencionada per l'AVL en el 2013).  
c) La memòria econòmica on figuren els gastos de la publicació i els ingressos que s'hi preveuen. Cal especificar, si n'hi ha, les ajudes d'altres institucions públiques o privades. L'import de la subvenció no pot ser, en cap cas, una quantitat que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada (art. 19.3 de la Llei General de Subvencions).  
  
d) Una còpia del CIF.  
e) Una declaració responsable del sol·licitant de trobar-se al corrent en el compliment de les obligacions tributàries i en les cotitzacions a la Seguretat Social.  
2.2. Publicacions escrites de temàtica especialitzada o de caràcter local o comarcal:  
a) El primer i l'últim número de la publicació editat l'any 2013 (llevat que siga una publicació de nova creació o que haja sigut subvencionada per l'AVL en el 2013).  
b) Les factures acreditatives dels gastos d'impressió o distribució de les publicacions de l'any 2013, on conste el nombre d'exemplars (llevat que siga una publicació de nova creació o que haja sigut subvencionada per l'AVL en el 2013).  
c) La memòria econòmica on figuren els gastos de la publicació i els ingressos que s'hi preveuen. Cal especificar, si n'hi ha, les ajudes d'altres institucions públiques o privades. L'import de la subvenció no pot ser, en cap cas, una quantitat que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada (art. 19.3 de la Llei General de Subvencions).  
  
d) Una còpia del CIF.  
e) Una declaració responsable del sol·licitant de trobar-se al corrent en el compliment de les obligacions tributàries i en les cotitzacions a la Seguretat Social.  
2. 3. Per a les emissores de ràdio:  
a) Una declaració responsable de la direcció de l'emissora en què conste que el 75 per cent de la programació té el valencià com a llengua vehicular.  
b) Un certificat de la direcció de l'emissora amb la graella de programació setmanal en la qual s'especifiquen les hores totals d'emissió setmanal i les hores d'emissió en valencià.  
c) Un CD que continga una selecció dels programes emesos.  
d) La memòria econòmica on figuren els gastos d'emissió i els ingressos que s'hi preveuen. Cal especificar, si n'hi ha, les ajudes d'altres institucions públiques o privades. L'import de la subvenció no pot ser, en cap cas, una quantitat que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada (art. 19.3 de Llei General de Subvencions).  
  
e) Una còpia del CIF.  
f) Una declaració responsable del sol·licitant de trobar-se al corrent en el compliment de les obligacions tributàries i en les cotitzacions a la Seguretat Social.  
2.4. Per a les publicacions informatives digitals:  
a) L'adreça web de la publicació.  
b) La memòria econòmica on figuren els gastos de la publicació i els ingressos que s'hi preveuen. Cal especificar, si n'hi ha, les ajudes d'altres institucions públiques o privades. L'import de la subvenció no pot ser, en cap cas, una quantitat que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada (art. 19.3 de la Llei General de Subvencions).  
  
c) Document que justifique el registre del domini.  
d) L'alta en l'impost d'activitats econòmiques.  
e) Una còpia del CIF.  
f) Una còpia compulsada de la documentació que acredite la personalitat jurídica de l'empresa, inscrita en el registre corresponent. En el cas que es tracte d'una comunitat de béns, el document de constitució.  
  
g) Una declaració responsable del sol·licitant de trobar-se al corrent en el compliment de les obligacions tributàries i en les cotitzacions a la Seguretat Social.  
Si es tracta de publicacions informatives digitals de nova creació, només estaran obligats a aportar la memòria econòmica.  
3. El fet d'acollir-se a la present convocatòria comporta que el sol·licitant autoritza l'Acadèmia Valenciana de la Llengua per a obtindre, directament de l'Administració corresponent, l'acreditació del compliment de les seues obligacions tributàries i amb la Seguretat Social.  
  
4. Les sol·licituds s'han de presentar en el termini de 30 dies naturals, comptadors a partir de l'endemà de la publicació d'esta convocatòria.  
  
Article 6. Criteris d'avaluació de les sol·licituds i justificació d'estos criteris  
Per a les publicacions d'investigació:  
a) L'ús del valencià. Es tindrà en compte tant el percentatge d'ús del valencià com el nombre de pàgines.  
b) Impacte. Es valorarà tant la periodicitat com el nombre d'exemplars editats.  
c) L'ús del valencià en els escrits i en la documentació utilitzada per a la sol·licitud de les subvencions, en el cas dels sol·licitants amb domicili en la Comunitat Valenciana.  
Per a les publicacions escrites de temàtica especialitzada o de caràcter local o comarcal:  
a) L'ús del valencià. Es tindrà en compte tant el percentatge d'ús del valencià com el nombre de pàgines.  
b) Impacte. Es valorarà tant la periodicitat com el nombre d'exemplars editats.  
c) L'ús del valencià en els escrits i en la documentació utilitzada per a la sol·licitud de les subvencions, en el cas dels sol·licitants amb domicili en la Comunitat Valenciana.  
Per a les emissores de ràdio:  
a) L'ús del valencià. Es tindrà en compte tant el percentatge d'ús del valencià com el nombre d'hores d'emissió.  
b) Impacte. Es valorarà la població de l'àmbit territorial de l'emissora.  
c) Les franges horàries que ocupe la programació, així com l'horari dels programes de contingut (informatius, entrevistes, debats, culturals, etc.) sobre els de radiofórmula.  
d) Les titulacions oficials de valencià del personal.  
e) L'ús del valencià en els escrits i en la documentació utilitzada per a la sol·licitud de les subvencions, en el cas dels sol·licitants amb domicili en la Comunitat Valenciana.  
Per a les publicacions informatives digitals:  
a) Interés lingüístic, cultural i social de la publicació.  
b) Grau de pluralitat temàtica i nombre de seccions informatives.  
  
c) Estabilitat de la publicació digital.  
d) Les titulacions oficials de valencià del personal.  
e) L'ús del valencià en els escrits i en la documentació utilitzada per a la sol·licitud de les subvencions, en el cas dels sol·licitants amb domicili en la Comunitat Valenciana.  
  
Article 7. Resolució de la concessió d'ajudes  
1. L'AVL pot demanar, al sol·licitant, l'aportació addicional d'altres documents o dades complementàries que considere necessaris per a resoldre sobre la sol·licitud presentada.  
2. Les ajudes es concediran per acord de la Junta de Govern, a proposta del comité avaluador format per les persones següents:  
President: Joan Alfons Gil Albors, vocal de la Secció de Foment de l'Ús del Valencià.  
Secretari: Ernest González Fabra, cap de Gestió Administrativa.  
Vocals:   
Honorat Ros i Pardo, vocal de la Secció de Gramàtica.  
Joan Manuel Asensi Doménech, cap de Premsa.  
Miquel Navarro Sorní, vocal de la Comissió Tècnica de Publicacions.  
Joan Enric Tamarit Llop, cap de Gestió Econòmica.  
Alfons Vila Moreno, vocal de la Secció de Documentació Lingüística i Literària.  
3. L'import màxim de l'ajuda econòmica no pot ser superior a 2.000,00 euros per beneficiari en cadascuna de les modalitats.  
4. La Junta de Govern, a proposta del comité avaluador, pot declarar deserta, totalment o parcialment, l'adjudicació de les ajudes convocades, i es reserva la facultat d'interpretar el contingut d'esta convocatòria a l'efecte de l'adjudicació d'ajudes.  
5. L'acord de concessió de les ajudes es dictarà i notificarà en el termini de sis mesos comptadors a partir de l'endemà de la publicació, en el Diari Oficial de la Comunitat Valenciana, de la resolució de la Presidència de l'AVL, per la qual es convoquen estes ajudes. Vençut este termini sense que s'haja dictat i notificat una resolució expressa, els interessats podran considerar desestimades les seues pretensions per silenci administratiu.  
6. L'acord d'adjudicació serà notificat sense perjuí, si és el cas, de la publicació en el Diari Oficial de la Comunitat Valenciana.  
7. Per a poder efectuar els pagaments a què tinguen dret, els beneficiaris hauran d'aportar la fitxa de manteniment de tercers, llevat que l'hagen aportada a l'Acadèmia Valenciana de la Llengua amb anterioritat. Si no l'han aportada, l'hauran de sol·licitar al Departament de Gestió Econòmica de la institució.  
  
Article 8. Control de les accions  
L'AVL podrà comprovar en qualsevol moment les dades que declaren els sol·licitants. En el cas que es comprove la falsedat d'estes dades, el sol·licitant perdrà el dret a la subvenció, sense perjuí d'altres responsabilitats que siguen procedents.  
  
Article 9. Justificació i liquidació de les ajudes concedides  
Els beneficiaris de les ajudes han de presentar abans del 5 de desembre de 2014 la documentació següent:  
Per a les publicacions d'investigació:  
- Un exemplar de tots els números editats al llarg de l'any fins al mes de novembre.  
- Les factures que justifiquen els gastos d'impressió o distribució, per un import superior al de l'ajuda concedida, i acrediten de manera fefaent la quantitat d'exemplars impresos i el període o el número a què corresponen. Les factures han de ser originals o fotocòpies compulsades pel registre d'entrada on s'ha presentat la sol·licitud.  
  
Per a les publicacions de temàtica especialitzada o de caràcter local o comarcal:  
- Un exemplar de tots els números editats al llarg de l'any fins al mes de novembre.  
- Les factures que justifiquen els gastos d'impressió o distribució, per un import superior al de l'ajuda concedida i acrediten de manera fefaent la quantitat d'exemplars impresos i el període o número a què corresponen. Les factures han de ser originals o fotocòpies compulsades pel registre d'entrada on s'ha presentat la sol·licitud.  
  
Per a les emissores de ràdio:  
- Un certificat de la direcció de l'emissora amb la graella de programació setmanal en la qual s'especifiquen les hores d'emissió total.  
- Un certificat de la direcció de l'emissora que acredite que s'emet en valencià el 75 per cent de la programació.  
- Una fotocòpia compulsada de les nòmines del personal periodístic que participe en la programació de l'emissora per un import superior al de l'ajuda concedida. Les factures han de ser originals o fotocòpies compulsades pel registre d'entrada on s'ha presentat la sol·licitud.  
  
- Un CD que continga una selecció dels programes emesos en valencià al llarg de 2014, amb una duració de cinc hores.  
Per a les publicacions informatives digitals:  
- Una fotocòpia compulsada de les nòmines del personal periodístic que participe en l'elaboració de la publicació, per un import superior al de l'ajuda concedida. Les factures han de ser originals o fotocòpies compulsades pel registre d'entrada on s'ha presentat la sol·licitud.  
  
Si abans del 5 de desembre de 2014 no ha sigut aportada la documentació indicada en el punt anterior, s'entendrà que el beneficiari renuncia a la subvenció concedida.  
  
Article 10. Obligacions del beneficiari  
1. L'alteració d'alguna de les característiques del projecte aprovat, com ara l'incompliment de les condicions i els terminis establits en la convocatòria, la falta de justificació dels gastos efectivament realitzats i la concessió d'altres ajudes públiques o privades per a la mateixa finalitat amb posterioritat a la presentació de la sol·licitud, pot donar lloc a la minoració de la subvenció concedida.  
2. L'incompliment, per part del beneficiari, de qualsevol dels requisits, les condicions i altres circumstàncies que van donar lloc a l'atorgament de la subvenció, o la falta de justificació corresponent, donarà lloc a la incoació, per part de l'òrgan competent per a la concessió de les ajudes, de l'expedient corresponent, que podrà finalitzar, si és el cas, amb la revocació de la subvenció i l'obligació de reintegrar les ajudes percebudes i els interessos de demora des del moment del pagament de la subvenció. En la tramitació del procediment es garantirà, en tot cas, el dret de l'interessat a l'audiència.  
3. Els beneficiaris d'estes ajudes han de fer constar de manera explícita l'ajuda de l'AVL en els crèdits de la publicació i en les emissions radiofòniques.  
En el cas de les publicacions, tant escrites com digitals, serà obligatòria la inclusió del logotip de la institució des del moment que es reba la notificació de la concessió de l'ajuda. El model de logotip que caldrà utilitzar serà el que hi ha en la pàgina web de l'AVL, , apartat «Documents multimèdia».  
A més del que s'indica en el paràgraf anterior, les publicacions digitals hauran d'incloure, en la portada, un enllaç al web de l'AVL.  
4. Les publicacions informatives digitals de nova creació hauran de ser accessibles en el termini màxim d'un mes natural des que es reba la notificació de la concessió de l'ajuda.